CELEX: 62014TA0452
Language: sl
Date: 2015-06-11 00:00:00
Title: Zadeva T-452/14: Sodba Splošnega sodišča z dne 11. junija 2015 – Laboratoires CTRS/Komisija („Zdravila za uporabo v humani medicini — Zdravila sirote — Dovoljenje za promet z zdravilom Cholic Acid FGK (preimenovano v Kolbam) — Terapevtske indikacije — Tržna ekskluzivnost — Člen 8(1) Uredbe (ES) št. 141/2000“)

27.7.2015   
            
            
               SL
            
            
               Uradni list Evropske unije
            
            
               C 245/17
            
         Sodba Splošnega sodišča z dne 11. junija 2015 – Laboratoires CTRS/Komisija
   (Zadeva T-452/14) (1)
   
   ((„Zdravila za uporabo v humani medicini - Zdravila sirote - Dovoljenje za promet z zdravilom Cholic Acid FGK (preimenovano v Kolbam) - Terapevtske indikacije - Tržna ekskluzivnost - Člen 8(1) Uredbe (ES) št. 141/2000“))
   (2015/C 245/20)
   Jezik postopka: angleščina
   
      Stranki
   
   
      Tožeča stranka: Laboratoires CTRS (Boulogne Billancourt, Francija) (zastopniki: K. Bacon, barrister, M. Utges Manley in M. Vickers, solicitors)
   
      Tožena stranka: Evropska komisija (zastopniki: E. White, P. Mihaylova in A. Sipos, zastopniki)
   
      Predmet
   
   Predlog za razglasitev ničnosti Izvedbenega sklepa Komisije C (2014) 2375 z dne 4. aprila 2014 o pod izjemnimi pogoji izdanem dovoljenju za promet z zdravilom sirote za uporabo v humani medicini „Cholic Acid FGK – holna kislina“ v skladu z Uredbo Evropskega parlamenta in Sveta (ES) št. 726/2004, kakor je bila spremenjena z Izvedbenim sklepom Komisije C (2014) 6508 z dne 11. septembra 2014 o prenosu in spremembi dovoljenja za promet, izdanega pod izjemnimi pogoji s sklepom C (2014) 2375 za zdravila sirote za uporabo v humani medicini „Kolbam – holna kislina“, v delu, v katerem ta v bistvu določa, da je promet s tem zdravilom dovoljen za terapevtske indikacije zdravila Orphacol, ali podredno, predlog za razglasitev ničnosti člena 1 tega sklepa.
   
      Izrek
   
   
               1.
            
            
               Izvedbeni sklep Komisije C (2014) 2375 z dne 4. aprila 2014 o pod izjemnimi pogoji izdanem dovoljenju za promet z zdravilom sirote za uporabo v humani medicini „Cholic Acid FGK – holna kislina“ v skladu z Uredbo Evropskega parlamenta in Sveta (ES) št. 726/2004, kakor je bila spremenjena z Izvedbenim sklepom Komisije C (2014) 6508 z dne 11. septembra 2014 o prenosu in spremembi dovoljenja za promet, izdanega pod izjemnimi pogoji s sklepom C (2014) 2375 za zdravila sirote za uporabo v humani medicini „Kolbam – holna kislina“, je razglašen za ničen.
            
         
               2.
            
            
               Evropski Komisiji se naloži plačilo lastnih stroškov in stroškov Laboratoires CTRS.
            
         
               3.
            
            
               ASK Pharmaceuticals GmbH nosi svoje stroške.
            
         
      (1)  UL C 253, 4.8.2014.